Na podlagi Odloka o proračunu Občine Vojnik za leto 2010 (Uradni list RS, št. 105/2009 z dne 21.12. 2009) in Pravilnika o dodeljevanju pomoči za ohranjanje in razvoj kmetijstva in podeželja v Občini Vojnik za programsko obdobje 2007–2013 (Uradni list RS, št. 57/07) (v nadaljevanju: pravilnik) Občinska uprava Občine Vojnik  objavlja
JAVNI RAZPIS 
za dodelitev pomoči za ohranjanje in razvoj kmetijstva in podeželja v občini Vojnik v letu 2010
	I. PREDMET JAVNEGA RAZPISA


Občina Vojnik (v nadaljevanju: občina) razpisuje nepovratna finančna sredstva za ohranjanje in razvoj kmetijstva in podeželja za leto 2010 po shemi državnih pomoči v kmetijstvu, skladno z  Uredbo komisije (ES) št. 1857/2006 in Uredbo komisije (ES) št. 1998/2006.
	II. OKVIRNA VIŠINA RAZPISANIH SREDSTEV

	
	Vrsta ukrepa  (ukrep po pravilniku)
	Višina sredstev

	1.
	Naložbe v kmetijska gospodarstva za primarno proizvodnjo (ukrep 1)
	55.000,00 EUR

	
	SKUPAJ
	55.000,00 EUR


	III. UPRAVIČENCI – POGOJI IN MERILA ZA DODELITEV SREDSTEV


Do sredstev so upravičeni:

(1) za ukrep  1:

· nosilci kmetijskih gospodarstev  - pravne in fizične osebe, ki se ukvarjajo s primarno pridelavo kmetijskih proizvodov, imajo sedež na območju občine in so vpisani v register kmetijskih gospodarstev (v nadaljevanju: nosilci kmetijskih gospodarstev);
Sredstva so v proračunu omejena. V kolikor sredstev na posamezni proračunski postavki ne bodo porabljena, se lahko ta prerazporedijo na ostale proračunske postavke v skladu z odlokom o proračunu občine Vojnik za leto 2010.

Vloge bodo obravnavane tudi na podlagi dodatnih pogojev in meril, ki so navedeni pri posameznih ukrepih tega razpisa. 
	IV. UKREP


	1. Naložbe  v kmetijska gospodarstva za primarno proizvodnjo  (UKREP 1)

	Okvirna višina razpisanih sredstev skupaj znaša 55.000 EUR


Predmet pomoči:

1. Posodabljanje kmetijskih gospodarstev z živinorejsko in rastlinsko proizvodnjo:
· naložbe v posodobitev hlevov s pripadajočo notranjo opremo (oprema za krmljenje, molžo in izločke) za prirejo mleka, mesa in jajc;
· naložbe v skladišča za krmo s pripadajočo opremo;
· nakup kmetijske mehanizacije in opreme, vključno z  računalniško programsko opremo;

· nakup kmetijskih zemljišč, v vrednosti do 10% celotne naložbe, če je nakup kmetijskega zemljišča sestavni del celotne investicije;

· prva postavitev ekstenzivnih travniških sadovnjakov ter prva postavitev oz.  prestrukturiranje intenzivnih trajnih nasadov sadovnjakov, vključno z jagodišči, nasadov ter hmeljišč;
· nakup in postavitev rastlinjakov, plastenjakov vključno s pripadajočo opremo;

· nakup in postavitev mrež proti toči.

2. Urejanje pašnikov, kmetijskih zemljišč in dostopov:

· naložbe v postavitev pašnikov za nadzorovano pašo domačih živali in obor za rejo gojene divjadi;

· naložbe v izvedbo agromelioracijskih del in ureditev dostopov (poljske poti, dovozne poti, poti v trajnih nasadih na kmetiji) na kmetijskih gospodarstvih.

Pomoči se dodelijo za naložbe v živinorejsko in rastlinsko proizvodnjo na kmetijskih gospodarstvih, razen za rejo toplokrvnih pasem konj, perutnine in kuncev. Za rejo drobnice se pomoči dodelijo na območjih z omejenimi dejavniki. 

Cilji ukrepa:

· zmanjšanje proizvodnih stroškov,
· izboljšanje in/ali preusmeritev proizvodnje,
· izboljšanje kakovosti,
· ohranjanje in izboljšanje naravnega okolja in izboljšanje higienskih razmer ali standarda za dobro počutje živali.
Upravičenci

Nosilci kmetijskih gospodarstev.

Pogoji za pridobitev sredstev:
· vloga za dodelitev nepovratnih sredstev mora biti predložena v skladu z zahtevami razpisne dokumentacije,
· investicija mora biti zaključena pred izplačilom sredstev,
· vlagatelj mora biti nosilec kmetijskega gospodarstva in mora imeti stalno prebivališče na naslovu kmetijskega gospodarstva,

· vsi računi in dokazila o plačilih se morajo glasiti na ime nosilca kmetijskega gospodarstva; v primeru, da je kmetija vključena v sistem DDV, mora biti nosilec kmetijskega gospodarstva davčni zavezanec,

· kmetijsko gospodarstvo ne sme biti podjetje v težavah,

· kmetijsko gospodarstvo mora z investicijo prispevati k izpolnjevanju vsaj enega od navedenih ciljev ukrepa,

· na kmetijskem gospodarstvu morajo biti ob oddaji vloge, glede na vrsto proizvodnje oziroma sektor kmetijske pridelave, upoštevane vse predpisane zahteve glede okolje-varstvenih in veterinarskih pogojev ter zahtev za dobrobit živali; če je investicija namenjena izpolnjevanju teh zahtev, jih mora kmetijsko gospodarstvo izpolniti najkasneje do zaključka investicije,

· nosilec kmetijskega gospodarstva mora imeti ob oddaji vloge vsaj 1 ha primerljivih površin.

· po zaključku investicije bo le ta v uporabi za namen za katerega je upravičenec pridobil sredstva, vsaj še 5 let po izplačilu sredstev,
· vlagatelj lahko vloži vlogo za izključno za en predmet pomoči. 
*Za 1 ha primerljivih kmetijskih površin se šteje:

· 1 ha njiv ali vrtov (GERK 1100, 1130) ali 

· 2 ha travnikov (GERK 1300) ali ekstenzivnih sadovnjakov (GERK 1222) ali

· 4 ha pašnikov (GERK 1330) ali

· 0,25 ha plantažnih sadovnjakov (GERK 1221) ali vinogradov (GERK 1211) ali hmeljišč (GERK 1160) ali oljčnikov (GERK 1230) ali ostalih trajnih nasadov (GERK 1240, 1180) ali

· 0,2 ha zavarovanih prostorov pri pridelavi vrtnin, v drevesnicah in pri trsničarstvu (GERK 1190) ali

· 200 m2 proizvodnih površin pri pridelavi gob ali

· 8 ha gozdov ali 

· 5 ha gozdnih plantaž (GERK 1420) ali

· 6 ha močvirnih travnikov oziroma drugih površin (GERK 1321).

V primeru rabe kmetijskih zemljišč, ki je podlaga za preračun 1 ha primerljivih kmetijskih površin, se šteje raba po GERK-ih.

Upravičenec mora izpolnjevati ostale pogoje iz Pravilnika o dodeljevanju pomoči za ohranjanje in razvoj kmetijstva in podeželja v občini Vojnik za programsko obdobje 2007-2013 in hkrati predložiti še dodatno dokumentacijo:
· izdelan načrt izvedbe projekta  s popisom del, opreme in tehnologijo, ki ga pripravi za to pristojna strokovna institucija;

· ponudbo oziroma predračun za nameravano investicijo;

· pridobljeno ustrezno dovoljenje za izvedbo investicije, v kolikor se za to vrsto naložbe izdajajo dovoljenja;

· gradbena dela morajo biti izvedena v skladu z veljavnimi predpisi o graditvi objektov, urejanju prostora in varstvu okolja,

· mnenje o upravičenosti in ekonomičnosti investicije, ki ga pripravi pristojna strokovna služba;

· naložba mora biti v skladu s Standardi Skupnosti;

· kmetijsko gospodarstvo  mora prispevati k izpolnjevanju vsaj enega od naštetih specifičnih ciljev tega ukrepa, kar mora biti razvidno iz vloge;

· po zaključku investicije mora kmetijsko gospodarstvo izpolnjevati standard za dobro počutje živali;

· do pomoči so upravičena kmetijska podjetja, ki niso podjetja v težavah.

Omejitve

Podpore se ne dodelijo za:

· davke, razne takse in režijske stroške,

· stroške zavarovanja,

· stroške za refinanciranje obresti,

· za že izvedena dela, razen za izdelavo projektne dokumentacije,

· investicije povezane z namakanjem in drenažiranjem kmetijskih zemljišč,

· samostojen nakup živali in samostojen nakup kmetijskih zemljišč,

· nakup enoletnih rastlin,

· investicije v naložbe trgovine,

· investicije, ki se izvajajo izven območja občine,

· investicije, ki so financirane iz drugih javnih sredstev Republike Slovenije in EU,

· nakup proizvodnih pravic.

K vlogi mora upravičenec predložiti še dodatno dokumentacijo:

· zbirno vlogo za neposredna plačila za tekoče leto Agencije RS za kmetijske trge in razvoj podeželja,
· mnenje o upravičenosti in ekonomičnosti investicije, ki ga pripravi pristojna strokovna služba; 

· ponudbo oziroma predračun za nameravano investicijo oziroma študijo, za projektno dokumentacijo pa račun o izdelavi,

· v primeru investicij povezanih z graditvijo objektov: ustrezno prostorsko dokumentacijo,

· v primeru agromelioracijskih del: kopijo katastrskega načrta in program del, ki ga pripravi pristojna strokovna služba.

Upravičeni stroški:

· stroški posodobitve hlevov (gradbena in obrtniška dela, oprema stojišč, ležišč, privezov in boksov, električna oprema, prezračevalni sistemi, napajalni sistemi, …); 

· stroški nakupa in montaže nove tehnološke opreme (za krmljenje,  molžo in izločke,....), 

· stroški nakupa materiala, opreme in stroški novogradnje pomožnih živinorejskih objektov;

· stroški nakupa nove kmetijske mehanizacije in opreme, vključno z  računalniško programsko opremo;

· stroški prve postavitve ekstenzivnih trajnih nasadov ali postavitve oz. prestrukturiranja (zamenjave sort) obstoječih intenzivnih nasadov (priprava zemljišča in postavitev opore in ograje, nakup sadilnega materiala, postavitev mrež proti toči, …);

· stroški nakupa in postavitve rastlinjaka ali plastenjaka s pripadajočo opremo;

· stroški nakupa in postavitve mrež proti toči;

· stroški nakupa opreme za ureditev pašnikov in obor (oprema za ograditev  in pregraditev pašnika na pašne čredinke, pašni aparat, ureditev napajališč, …);

· stroški izvedbe agromelioracijskih del, razen drenažna dela in material za drenažo (stroški odstranjevanja zarasti, skal, planiranja, stroški vzpostavitev travinja, razen drenažna dela in material za drenažo, …);

· splošni stroški, povezani s pripravo in izvedbo investicije (honorarji arhitektov, inženirjev in svetovalcev, stroški študije za izvedljivost, nakup patentov in licenc,…);

Dodatna merila za ocenjevanje:

· ali vsebina vloge ustreza namenu ukrepa,

· ali je investicija finančno upravičena,

· ali je kmetijsko gospodarstvo ustrezne velikosti,

· ali je kmetijsko gospodarstvo že prejelo javna sredstva za namen investicije.

VIŠINA SOFINANCIRANJA: 
Finančna pomoč se dodeli v obliki nepovratnih sredstev v višini 55.000,00 EUR.
· Do 40% upravičenih stroškov investicije, do porabe sredstev.
· Najvišji znesek dodeljene pomoči je 5.000,00 EUR/letno na posameznika/samo en predmet pomoči.
· Najvišji znesek dodeljene pomoči posameznemu podjetju ne sme preseči 400.000 EUR v obdobju treh proračunskih let.

	V. ROK ZA PRIJAVO NA JAVNI RAZPIS


Vlagatelji oddajo vlogo, ki vsebuje:

· izpolnjen prijavni obrazec: »Vloga za dodelitev pomoči  za ohranjanje in razvoj kmetijstva in podeželja v občini Vojnik v letu 2010«, 
· obvezne priloge k vlogi, ki so predložene kot dokazila k ukrepu.
Rok za prijavo na javni razpis je do vključno petka, 11. JUNIJA 2010. Šteje se, da je prijava prispela pravočasno, če je bila zadnji dan roka za oddajo prijav oddana na pošti s priporočeno pošiljko ali do 12.00 ure oddana v tajništvu Občine Vojnik v zaprtih kuvertah, s pripisom »NE ODPIRAJ – RAZPIS KMETIJSTVO 2010«. 
	ROK ZA PRIJAVO
	DATUM ODPIRANJA VLOG
	ROK ZA ODDAJO ZAHTEVKA

	petek, 11. junij 2010
	sreda, 16. junij 2010
	petek, 3. september 2010


Vlagatelji bodo o izidu javnega razpisa obveščeni najkasneje v roku 30 dni od datuma odpiranja vlog.
	VI. OBRAVNAVANJE VLOG


Vloge bo obravnavala strokovna komisija, ki jo s pisno odločbo imenuje župan. Popolne vloge upravičencev se bodo obravnavale po kronološkem vrstnem redu, v kolikor več vlog prispe isti dan se šteje ura oddane vloge na pošti ali prejete vloge v vložišču.  
Strokovna komisija bo opravila pregled in ocenitev vlog na podlagi meril in pogojev navedenih v javnem razpisu. Odpiraje vlog ne bo javno.  

O dodelitvi sredstev upravičencem odloča direktor občinske uprave ali druga od direktorja pooblaščena uradna oseba s sklepom, na predlog komisije. Upravičencem bo izdan sklep o višini odobrenih sredstev za posamezen ukrep. Upravičenec pred izdanim sklepom ne sme pričeti izvajati aktivnosti za katera so sredstva namenjena. 
Zoper odločitev iz prejšnjega odstavka lahko upravičenec vloži pritožbo županu v roku 8 dni od prejema sklepa. Odločitev župana je dokončna. Z izbranimi kandidati bodo sklenjene pogodbe, kjer bodo navedeni podrobnejši pogoji koriščenja sredstev.

Obravnavane bodo le vloge, ki bodo pravilno izpolnjene in oddane na predpisanih obrazcih z vsemi zahtevanimi dokazili. 

Nepopolne vloge, ki jih vlagatelj ne bo dopolnil v roku 8 dni in vloge, ki ne bodo oddane v roku ali ne bodo ustrezale pogojem iz tega razpisa, bodo s sklepom župana zavrnjene in ne bodo obravnavane v postopku dodelitve sredstev.

Upravičencem se sredstva iz proračuna nakažejo na transakcijski račun na podlagi zahtevka. Zahtevek mora vsebovati dokazila o plačilu obveznosti in račune oziroma dokumentacijo glede na posamezen ukrep.  Zahtevek in pogodba morata biti dostavljena na Občino Vojnik najkasneje do datumov navedenih v javnem razpisu.
Računi in dokazila o plačilu obveznosti za izvedene aktivnosti za vse ukrepe, razen ukrep Naložbe za opravljanje dopolnilne dejavnosti na kmetijah, morajo biti z datumom po prejemu sklepa. Račune z datumom pred izdajo sklepa o odobritvi sredstev, kot račune z datumom po roku za oddajo zahtevka komisija ne bo upoštevala.

Strokovna komisija lahko zmanjša delež sofinanciranja pri posameznih ukrepih pri obravnavanju vlog iz naslednjih vzrokov:

· zaradi zmanjšanja načrtovanih prihodkov proračuna občine za leto 2010,

· zaradi večjega števila zahtevkov kot je zagotovljenih sredstev v proračunu.

Pogoj za dodelitev sredstev je sprejeti proračun Občine Vojnik za leto 2010. Sredstva bodo praviloma izplačana v letu 2010.
	VII. NADZOR IN SANKCIJE


Namensko porabo proračunskih sredstev za ohranjanje in razvoj kmetijstva in podeželja v občini Vojnik spremlja in preverja pri prejemnikih občinska strokovna služba, pristojna za področje kmetijstva, na terenu pa namensko porabo sredstev  komisija, ki jo imenuje župan. 

V primeru nenamensko porabljenih sredstev, pridobljenih po Pravilniku o dodeljevanju pomoči za ohranjanje in razvoj kmetijstva in podeželja v občini Vojnik za programsko obdobje 2007 – 2013, mora prejemnik sredstev vrniti v celoti s pripadajočimi zakonskimi obrestmi. Prejemnik izgubi tudi pravico do pridobitve drugih sredstev po tem pravilniku za naslednji dve leti.

Opomba: Občinska uprava lahko po odpiranju vlog vzorčno preveri  resničnost podatkov na terenu. V primeru ugotovljenih neresničnih podatkov, upravičencu ne bodo za določen namen odobrena sredstva in izgubi pravico do uveljavljanja proračunskih sredstev za naslednjih pet let.

	VIII. MESTO ODDAJE VLOGE


Prijavni obrazec bo na razpolago v tajništvu Občinske uprave Občine Vojnik od dneva te objave v času uradnih ur in  ves čas na spletnih straneh občine Vojnik (www.vojnik.si).

Vloge sprejemamo na naslovu: Občina Vojnik, Keršova ulica 8, 3212 Vojnik, v času uradnih ur.
Vse dodatne informacije v zvezi z razpisom lahko zainteresirani dobijo po telefonu vsak delovni dan na telefonski številki 03/78 00 647 ali 051 315 841 (Petra Pehar Žgajner) ali v prostorih Občinske uprave Občine Vojnik. 

	IX. DODATNE INFORMACIJE


	Številka: 330-0008/2010-1 
Datum: 1.4.2010
	                  Župan
                                     Benedikt Podergajs l.r.

